
‏י"ד כסלו תשפ"ד
‏27 נובמבר 2023
לכבוד: וועדת המכרזים
שלום רב,
הנדון: בקשה לאישור התקשרות ספק יחיד להכנה והתאמת תשתיות תקשורת 
עבור תפעול לוויין Ultrasat בחלל
1. מהות הפניה
1.1. התקשרות עם חברת התעשייה האווירית לישראל- מבת (להלן: תע"א-מבת") לתכנון והתאמה של תשתיות תקשורת לתפעול לוויין ULTRASAT בחלל.
1.2. בקשה לאישור ההתקשרות עם תע"א – מבת בפטור ממכרז בשל היותו ספק יחיד.
1.3. תקופת ההתקשרות המבוקשת: מיום החתימה על ההסכם ועד לתאריך  עד 30/6/2025 .
1.4. היקף ההתקשרות היא בסכום של כ- 6.236 מש"ח (כולל מע"מ).
2. תיאור פרויקט  Ultrasat
2.1. אולטרה-סאט הוא פרויקט מדע בסיסי פורץ דרך בתחום האסטרופיזיקה. מטרת הפרויקט היא לזהות ולהעמיק את ההבנה של תופעות אסטרופיזיקליות.
2.2. הפרויקט מורכב מלוויין בעל טלסקופ חלל בשדה ראיה רחב בתחום האולטרה-סגול אשר יוכל לצלם תופעות אסטרונומיות בחלל העמוק ומערכות תקשורת לשידור הנתונים והמידע לכדור הארץ, כמו גם זיהוי והתראה של אירועים אסטרונומיים חולפים לקהילה המדעית בתוך פחות מ-20 דקות, באופן שיאפשר הפניית טלסקופים קרקעיים וחלליים ששדה הראיה שלהם צר לכיוון המדויק.
2.3. במסגרת הפרויקט, כמיזם משותף של סוכנות החלל הישראלי ומכון ויצמן (בהשתתפות משותפת  בין ממשלת ישראל בשיעור 2/3 ומכון ויצמן בשיעור )1/3, מבוצעים התכן, היצור, הבדיקות, הכנות לשיגור של הלוויין והקמת תחנת קרקע לבקרה ושליטה עליו. 
2.4. השותפים הבינלאומיים בפרויקט הם: מכון DESY (Deutsches Elektronen-Synchrotron – הסינכרוטרון האלקטרוני הגרמני שהוא אחד ממכוני המחקר של Helmholtz) בגרמניה אשר מפתח ומייצר את המצלמה הייחודית של הטלסקופ ו- NASA אשר מספקת את המשגר לטובת שיגור הלוויין. 
2.5. הפיתוח והבנייה הנדרשים במסגרת הפרויקט, מבוצעים באמצעות תעשיית החלל הישראלית: התעשייה האווירית בע"מ בונה את הלוויין ואת תחנת הקרקע לשליטה ובקרת הלוויין, ואלביט מערכות אלקטרו-אופטיקה בע"מ בונה את טלסקופ החלל.
2.6. בנוסף, מכון ויצמן למדע אחראי על הקמה ותפעול של תחנת קרקע למידע מדעי אשר יתקבל מהלוויין לטובת עיבוד וביצוע מחקרים וסוכנות החלל אחראית על תפעול הלוויין ותשתיות התקשורת למשך 3 שנות פעילות המתוכננות של הלוויין (פעילויות אלה הן מחוץ למסגרת תקציב הפרויקט וממומנות על ידי כל אחד מהגופים בנפרד).
2.7. לצורך ניהל הפרויקט מו"פ מורכב זה, הוקמה מנהלת פרויקט ייעודית במכון ויצמן, אשר מנוהלת על ידי ועדת היגוי והנהלה בהן סוכנות החלל שותפה. כל שינוי מהותי בפרויקט, ובפרט כזה שיש לו משמעות תקציבית, מחייב את אישור סוכנות החלל.  
2.8. מכון ויצמן, באמצעות הלשכה הייעודית, אחראי כלפי המשרד על ביצוע הפרויקט, לרבות כתיבת תכולת העבודה והמפרטים הטכנולוגיים הנדרשים ועדכונם מעת לעת, ניהול כלל ספקי המשנה, הובלה של קבוצות המחקר שעתידות לקום לצורך ניתוח נתונים שיתקבלו בפרויקט, תיעוד ועדכון תקופתי.
2.9. למשרד זכות שימוש בלתי מוגבלת בכל ידע חדש אשר יפותח לצורך מימוש ההסכם.
2.10. חלוקה תקציבית והשקעות השונות של משתתפי המיזם מובאות בנספח א-10.
3. ההתקשרויות בפרויקט ULTRASAT
3.1. התקשרויות העבר וקיימות בין סוכנות החלל הישראלית ומכון ויצמן בפרויקט ULTRASAT מובאות בנספח א'.
3.2. תקציב ופריסה שנתית הצפויים עד לסיום הפרויקט ותפעול בחלל, מובאים בנספח א-11.
4. ההתקשרות מושא פנייה זו 
4.1. לטובת תפעול ובקרת הלוויין לאורך שנות המשימה בחלל נדרש מערך קרקעי לתקשורת עם הלוויין.
4.2. מערך קרקעי זה מורכב, בין היתר, ממערך אנטנות קרקעיות, מערך שידור וקליטת נתוני טלמטריה על מצב הלוויין, שידור פקודות וקבלת תוצרי הלוויין (צילומים של תופעות אסטרו-פיזיקליות) ועוד.
4.3. הקמת המערך התקשורת הקרקעי הוא באחריות מדינת ישראל – סוכנות החלל הישראלית (ראה סעיף 2.6 לעיל).
4.4. עלות הקמת מערך קרקעי חדש גבוהה מאוד (מוערך בכמה מיליוני דולרים) ולכן התקיימה פעילות הנדסית ענפה, לבחון ניצול של תשתיות קיימות (תשתיות קרקעיות של לווייני תקשורת עמוס המתופעלים ע"י תע"א-מבת) ובכך להימנע מהקמת תשתיות תקשורת קרקעיות חדשות ולחסוך סכום נכבד.
4.5. כדי שניתן יהיה להשתמש בתשתיות תקשורת קרקעיות הקיימות, נדרש לבצע התאמות והשלמות חומרה ופיתוח תוכנה.
4.6. תשתיות תקשורת קרקעיות הן מרכיב חיוני לבדיקות הלוויין על הקרקע וחובה לטובת תפעול ושליטת הלוויין בחלל. על כן, הן צריכות להיות מוכנות, בדוקות וזמינות לפחות שנה לפני מועד השיגור.
4.7. לוחות הזמנים לביצוע ההתאמות הוא 13 חודש, על כן נדרשת התקשרות לביצוע ההתאמות לא יאוחר מסוף שנת 2023 וסיום הפעילות ככל המאוחר לקראת תחילת שנת 2025.
4.8. תכנית עבודה המתוכננת לבצעו התאמות תשתיות תקשורת קרקעיות היא:

	אבן דרך
	סכום בש"ח (*)
	תיאור תכולה
	מועד א.ד. מתוכנן

	1
	3,357,900
	רכש חומרת מחשוב ותקשורת
	1/1/2024

	2
	1,918,800
	התאמת גרסת תוכנה שליטה ובקרת לוויין (שו"ב) לרשת עמוס
	1/1/2025

	3
	959,400
	ביצוע התקנות ובדיקות קבלה
	1/1/2025



5. תע"א – מבת כ"ספק יחיד"
5.1. מכיוון שלוויין אולטרסאט הוא לוויין גאו-סינכרוני (GEO) במיקום W4, התשתיות הקרקעיות לביצוע תקשורת עם הלוויין צריכות להיות ממוקמות באזור הכיסוי בתחום של המזרח התיכון.
5.2. תשתיות תקשורת אלה מורכבות מחומרה ותכונה יחודית ולעיתים ייעודית ללוויין ועלות הקמתן גבוהה מאוד.
5.3. תשתיות תקשורת קרקעית לתפעול לוויני תקשורת מסוג עמוס, ובעתיד לוויין דרור1, ממוקמת ומופעלת ע"י תע"א-מבת.
5.4. אין בארץ גורם או תעשיה אחרת בעלת תשתית קרקעית ללווייני GEO בנקודת W4.
5.5. רק לתע"א-מבת הידע, ההכרות ויכולות לבצע על התשתית הקיימת את ההתאמות הנדרשות כדי שניתן יהיה להפעיל את התשתיות הקיימות בצורה בטוחה ושוטפת מול מגוון הלוויניים הממוקמים בנקודה W4.
5.6. כאמור, כדי להימנע מהצורך בהקמת תשתית תקשורת חדשה, הוחלט להשתמש בתשתית של לוויני תקשורת הקיימת ע"י ביצוע מספר התאמות חומרה ותוכנה. 
5.7. תע"א-מבת הוא הגוף היחיד בעל הידע, ההכרות והיכולת לבצע התאמת התשתיות הקיימות לטובת תפעול לוויין ULTRASAT.
5.8. מאותן הנמקות ושיקולים תוגש בעתיד בקשה להכרת תע"א-מבת כספק יחיד לביצוע תפעול הלוויין בחלל.
6. הבקשה מוועדת מכרזים
6.1. [bookmark: _Hlk85482849]לאשר את תע"א-מבת כספק יחיד לצורך התאמת תשתיות תקשורת קרקעיות לתפעול לוויין ULTRASAT על בסיס תשתיות תקשורת הקיימות ללוויני עמוס ואישור התקשרות עם תע"א-מבת לצורך ביצוע ההתאמות.
6.2. לאשר כי תקופת ההתקשרות תהיה  מיום החתימה על ההסכם ועד לתאריך  עד 30/6/2025 (בשל מורכבות הפרויקט והתכנות לדחייה בלו"ז מבוקשת תקופה ארוכה של כחצי שנה ממועד אספקת א.ד. האחרונה).
7. [bookmark: _GoBack]תקציב לפרויקט
7.1. היקף ההתקשרות היא בסכום של כ- 6.236 מש"ח (כולל מע"מ).
7.2. הצעה לביצוע רכש הציוד וביצוע התאמות התוכנה עומדת על $1.3M. התקציב הדרוש חושב לפי שער הדולר, ולאחר תוספת מע"מ כחוק עומד על 6.236 מיליון ₪,לפיכך נבקש כי התקשרות תהייה  בהצמדה לדולר.

בברכה,
מורן קוגן,
מנהלת תכנון ובקרה
סוכנות החלל הישראלית
    משרד המדע והטכנולוגיה

